**РЕШЕНИЕ № 859/31.05.2018 г., Прот. № 54 на Общински съвет – Свищов**

**ОТНОСНО: Удължаване срока за подаване на заявления за участие в конкурс за възлагане на управлението на „МБАЛ Д-р Димитър Павлович” ЕООД, гр. Свищов**

На основание чл. 21, ал. 1, т. 9 и ал. 2 от Закона за местното самоуправление и местната администрация (ЗМСМА), чл. 63, ал. 3 от Закона за лечебните заведения, чл. 9, ал. 2 от Наредба № 9 от 26 юни 2000 година за условията и реда за провеждане на конкурси за възлагане на управлението на лечебни заведения по Закона за лечебните заведения, Решение № 798/29.03.2018 г., Прот. № 52 на Общински съвет – Свищов и предложение с Вх. № 2006/10.05.2018 г. отинж. Пламен Петков – Председател на комисия, определена с Решение № 798/29.03.2018 г., Прот. № 52 на Общински съвет – Свищов за провеждане на конкурс за възлагане управлението на „МБАЛ Д-р Димитър Павлович” ЕООД, гр. Свищов, Общински съвет – Свищов,

**Р Е Ш И:**

1. Удължава срока за подаване на документите за участие в конкурса по точка 1.6 от Решение № 798 от 29.03.2018 г., Прот. № 52 на Общински съвет – Свищов с 15 (петнадесет) календарни дни, считано от деня следващ публикацията на решението в един местен вестник, както и на интернет страницата на Община Свищов.

Ако срокът изтича в неработен ден, крайната дата за подаване на документите, да се счита следващият първи работен ден.

2. Определя срок за получаване на информацията по точка 1.7 от Решение № 798/29.03.2018 г., Прот. № 52 на Общински съвет – Свищов до изтичане на срока за подаване на документите.

3. Определя нова дата за провеждане на конкурса по точка 1.9 от Решение № 798/29.03.2018 г., Прот. № 52 на Общински съвет – Свищов – на следващия ден след крайния срок за подаване на документите за участие в конкурса, от 14.00 часа в „Гербова зала“ на Община Свищов, гр. Свищов, ул. „Цанко Церковски” № 2.

4. Настоящото решение да се публикува в поне един местен вестник, както и на интернет страницата на Община Свищов.

***Мотиви:*** В определения сРешение № 798/29.03.2018 г., Прот. № 52 на Общински съвет – Свищов срок не са подадени заявления за участие в конкурса. Съгласно Наредба № 9 от 26 юни 2000 година следва комисията да предложи на органа, упражняващ правата на едноличния собственик на капитала в лечебното заведение удължаване на срока за подаване на заявленията с 15 календарни дни.

ПРЕДСЕДАТЕЛ НА ОбС: /д-р Кристиян Кирилов/